Rossiya bosh vaziri Dmitriy Medvedev AQSh saylovlarini “maskaradchilar” ishtirok etadigan “shou” deb atadi. Bu haqda TASS xabar qildi. “Yedinaya Rossiya” praymerizlari o‘tkazilishiga izoh berar ekan: “AQShdagi saylov - niqob kiyganlar tomoshasi, biz ishonmaymiz, bu shou, qaysidir ma’noda aslida ham shunday”, - dedi Medvedev. Uningcha, bunday tomosha Rossiyada o‘tmagan bo‘lardi. “Bizning saylov oldi ovoz berish tartibimiz boshqacha bo‘lishi lozim – bu mavjud muammolar xususida, ularni hal etish yo‘llari to‘g‘risidagi manfaatli, jiddiy maqsadli suhbat”, - deya qo‘shimcha qildi Medvedev.